50. ΑΠΟΦΑΣΙΣ ΥΠΟΥΡΓΟΥ ΕΘΝ. ΑΜΥΝΗΣ Αριθ. 670/5/222984 της 24 Σεπτ./15  Οκτ. 1975 (ΦΕΚ Β΄ 1172) Περί οργανώσεως Γραφείου ΠΣΕΑ εις Οργανισμούς και Επιχειρήσεις αρμοδιότητος Υπουργείου Οικονομικών. ΄Εχοντες υπ’ όψει: α)Τας διατάξεις του Ν.Δ. 17/1974 άρθρ. 12 «περί Πολιτικής Σχεδιάσεως Εκτάκτου Ανάγκης». β)Τας διατάξεις του Ν.Δ. 107/73 άρθρ. 12, παρ. 1 «περί χορηγήσεως Αναστολών Κατατάξεως εις Εφέδρους εν Επιτρατεύσει». γ)Το υπ’ αριθ. 1/24 Φεβρ. 1975 Πρακτικόν του Συμβουλίου Αναστολών Κατατάξεως. δ)Την από 28 Αυγ. 1975 πρότασιν του Υπουργείου Οικονομικών, αποφασίζομεν: 1.Συνιστώμεν Γραφεία Πολιτικής Σχεδιάσεως Εκτάκτου Ανάγκης (ΠΣΕΑ) εις τους κάτωθι Οργανισμούς και Επιχειρήσεις, αρμοδιότητος του Υπουργείου Οικονομικών: α)Τράπεζα της Ελλάδος, Αθήναι. β)Βιομηχανίαν Ελληνικών Πυρείων και Επεξεργασίας Ξύλου «ΒΕΑΠΕΞ Α.Ε.», Λαύριον. γ)Α.Ε. ΤΡΑΝΣΤΕΚΟΜ Οινοπνευματοποϊία, Πάτραι. δ)Εταιρεία Διαχειρίσεως Ειδών Μονοπωλίου, Ελληνικού Δημοσίου «ΕΔΕΜΕΔ» Αθήναι. περιληφθέντας εις τους πίνακας Α΄ και Β΄ κατηγορίας υπό του Συμβουλίου Αναστολών Κατατάξεως. 2.Τα συνιστώμενα Γραφεία ΠΣΕΑ των ανωτέρω Οργανισμών και Επιχειρήσεων υποχρεούνται εις τον χειρισμόν θεμάτων Πολιτικής Σχεδιάσεως Εκτάκτου Ανάγκης εν Ειρήνη και εν Πολέμω βάσει των αποφάσεων και οδηγιών του εποπτεύοντος Υπουργείου Οικονομικών, ίνα καταστή δυνατή η αποτελεσματική συμβολή των εις την αντιμετώπισιν Εκτάκτων Αναγκών, τόσον εν ειρήνη όσον και εν πολέμω. 3.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 